Beszámoló

2024

Honvéd Kaszinó Kulturális Egyesület

2024.02.10-én, az Imre Zoltán Művelődési Központhoz társulva részt vett az egyesület a **Jánoshalmi egészségnapon**. Az egyesület az informatikai eszközeivel járult hozzá a rendezvényhez. Különösen népszerű volt a VR szemüveg, amelyen virtuális fittneszt és különféle táncokat próbálhattak ki az érdeklődők.

Május 24-én a **Magyar Hősök Emlékünnepe** alkalmából a Honvéd Kaszinó Kulturális Egyesület szervezésében megemlékezésre került sor a Kistemető Hősi sírkertjében a Somogyi bakák emlékművénél és a Doni kopjafánál, majd ezt követően a Jánoshalmi Művésztelepen a *175 éves a magyar honvédség* fotókiállítást tekinthették meg az érdeklődők.

Július 2-án a Jánoshalma Városi Önkormányzat, az Imre Zoltán Művelődési Központ, a Honvéd Kaszinó Kulturális Egyesület és a Honvéd Kulturális Egyesület szervezésében emlékeztünk meg a **Pozsonyi csata emléknapjáról**. A nagyszámú közönség előtt neves szakemberektől az alábbi érdekes előadások hangzottak el.

- Prof. dr. Padányi József vezérőrnagy: Zrínyi Miklós korának fegyverei

- Dr. Hausner Gábor László Ph. D. nyá. alezredes: Zrínyi Miklós hadtudományi munkái

- Négyesi Lajos ezredes: A mohácsi csata közelgő 500. évfordulójára való felkészülésről

- Fajszi Ferenc nyugdíjas tanár: A Mohácsi csata és körülményei.

Harmadik alkalommal szerveztük meg közösen a Művelődési Központtal a **Zenés esték** programsorozat nosztalgia estjét, mely augusztus 30-án Kovács Mihály és Kiss István fellépésével kezdődött el. Az ingyenes rendezvényen a közönség jól érezte magát, voltak, akik táncra is perdültek és a koncert végén vastapssal köszönték meg a zenészeknek a hangulatos estét. A Zenés esték programsorozatban fellépő zenészek ingyen vállalták/vállalják a fellépést a jánoshalmiakért, a közösségért, a helyi kulturális élet támogatásáért.

Október 5-én a Mozgáskorlátozottak Jánoshalmi Egyesülete, a Honvéd Kaszinó Kulturális Egyesület és az Imre Zoltán Művelődési Központ az **Idősek világnapja alkalmából Batyus** **bált** szervezett a Művelődési Központban.

A HKKE és a HTBK helyi szervezetésnek közreműködésével 2024. november 15-én a Király Lovastanyán a **nemzetközi férfinap** alkalmából egy régiós katona találkozó került megrendezésre. A résztvevők szórakoztatását a jánoshalmi „Pöndölösök” citera együttese és egy humoros műsor biztosította. A rendezvényt megtisztelte részvételével Jánoshalma polgármestere.

2024. november 28-án az Imre Zoltán Művelődési Központban **Dr. Gyarmati István** biztonságpolitikai szakértő, nagykövet, a Magyar Atlanti Tanács főtitkára tartott előadást aktuális külpolitikai kérdésekről. Előadásában érintette az orosz-ukrán helyzetet, az Amerikai Egyesült Államok elnökválasztásának várható hatását, az izraeli konfliktust és a magyar katonai missziók szerepét a békefenntartásban. Az előadás végén kérdésekre is válaszolt. A rendezvényt a Honvéd Kaszinó Kulturális Egyesület és az Imre Zoltán Művelődési Központ és Könyvtár szervezésében, a Honvédség és Társadalom Baráti Körök Országos Közhasznú Szövetségének és a Király Sándornak (Király Lovastanya) támogatásával valósult meg.

Összeállította: Sere Mihály elnök és Hepp Levente társelnök